નમિતા ભટ્ટાચાર્યના પતિ રંજન ભટ્ટાચાર્ય પણ વાજપેયીના અંતિમ સંસ્કારમાં હાજર રહ્યા. નમિતા અને રંજનની પુત્રી નિહારિકા પણ રાષ્ટ્રીય સ્મૃતિ સ્થળ પર હાજર હતી. અટલ બિહારી વાજપેયીને જે તિરંગામાં રાખવામાં આવ્યા હતા તે તિરંગો નિહારિકાને આપવામાં આવ્યો. આ પહેલા રાષ્ટ્રપતિ રામનાથ કોવિંદ, પ્રધાનમંત્રી નરેન્દ્ર મોદી, ભાજપ અધ્યક્ષ અમિત શાહ, લાલકૃષ્ણ અડવાણી, નેપાળ, ભૂટાન, બાંગ્લાદેશ અને અફઘાનિસ્તાનથી આવેલા પ્રતિનિધિઓએ વાજપેયીને શ્રધ્ધાંજલિ આપી. શ્રધ્ધાંજલિ બાદ નિહારિકાને એ તિરંગો સોંપવામાં આવ્યો જેમાં અટલ બિહારીને રાખવામાં આવ્યા હતા અને તેમના પાર્થિવ શરીરને તાબૂતમાંતી કાઢીને અર્થી પર રાખવામાં આવ્યુ. વાજપેયીના પાર્થિવ શરીર અર્થી પર રખાયા બાદ શબ યાત્રા નીકળી જેમાં આગળ નમિત ભટ્ટાચાર્ય જ ચાલી રહી હતી. થોડી વાર પછી વાજપેયીના પાર્થિવ શરીરને ચિતા પર રાખવામાં આવ્યુ અને નમિતા ભટ્ટાચાર્યએ તેમને મુખાગ્નિ આપી.